ቀጣይ ስራዎች በተቀመጠው አቅጣጫ መሰረት እንዲከናወኑ ይደረጋል…የብአዴን ማዕከላዊ ኮሚቴ
 የብሔረ አማራ ዲሞክራሲያዊ ንቅናቄ /ብአዴን ማዕከላዊ ኮሚቴ ማህበራዊ፣ኢኮኖሚያዊና ፖለቲካዊ ስራዎች ባስቀመጠው አቅጣጫ መሰረት ለመተግበር በሚቻልበት ሁኔታ ላይ ስብሰባ መጀመሩን አስታወቀ።የማዕከላዊ ኮሚቴ ጽሕፈት ቤት ኃላፊው አቶ አለምነው መኮነን ማምሻውን ለኢዜአ እንዳስታወቁት ስብባው እንደ ብአዴንም ሆነ እንደ  ኢህአዴግ ቀደም ሲል የተካሔደውን ዝርዝር ግምገማና የተቀመጠውን አቅጣጫ መሰረት ያደረገ ነው።"በዚህ መሰረትም ማዕከላዊ ኮሚቴው በገጠርና በከተማ የሰብል ልማት፣ በስራ እድል ፈጠራ፣ በመልካም አስተዳደር፣ በትምህርት፣ በጤናና መሰል ስራዎች ዙሪያ በአተገባበራቸው ላይ ይመክራል" ብለዋል።እንዲሁም የመልካም አስተዳደር፣ የመሰረተ ልማት ግንባታና ሌሎች የህብረተሰቡን ተጠቃሚነት በሚያረጋግጡ ወቅታዊና መደበኛ ስራዎች በሚከናኑበት ሁኔታ ላይም እንደሚመክር አስረድተዋል።አቶ አለምነው አያይዘውም "የልማት የማህበራዊ፣ ኢኮኖሚያዊና ፖለቲካዊ ጉዳዮች አፈፃፀምና የቀጣይ አቅጣጫ ከበጀት ዓመቱ እቅድና ከሁለተኛው የእድገትና ትራንስፎርሜሽን እቅድ ጋር ተገናዝቦ ይታያልም" ብለዋል።ለሁለት ቀናት በሚቆየው በዚህ ስብሰባ ላይ ቀደም ሲል ተገምግሞ በአመራሩ፣ በድርጅት በአባሉና በህብረተሰቡ ዘንድ በተደረሰው ስምምነት መሰረት የልማት ስራዎቹ ውጤታማ ሆነው በሚተገበሩበት ዙሪያ እንደሚመክር ገልጸዋል።